
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
04.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - ПСИХОЛОГИЈА у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - ПСИХОЛОГИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе    Дипломирани  мастер психолог  је у складу са листом звања коју је утврдио Национални савет, а дужина студија 1 година и 60 ЕСПБ је у складу са законом.  Програм је прихваћен 28.03. 2013. Сенат Универзитета у Новом Саду, на основу предлога Наставно научног већа Филозофског факултета.
На основу приложених докумената и из описа о испуњености захтева овог стандарда закључује се да студијски програм мастер академских студија, Психологија има све законом предвиђене елеменате. Завршетком студијског програма, који траје једну годину, остварује се 60 ЕСПБ бодова.Програм се састоји из 4 модула и то: модул Општа психологија, модул Клиничка психологија, модул Индустријско-организациона психологија и модул Развојна и педагошка психологија.Структура сваког модула је јасно дефинисана.
Из описа сврхе студијског програма, који је јасан и садржајан, може се закључити да он обезбеђује стицање компетенција за препознатљиве и јасне професије и занимања.  Може се рећи да је сврха овог студијског програма јасно и недвосмислено формулисана. Циљеви студијског програма су у значајној мери јасно  описани. Такође је јасно да су циљеви студијског програма у складу са основним задацима и циљевима установе, тј. може се претпоставити. У опису о испуњености овог стандарда наведени су исхода учења, који обухватају  опште и предметно специфичне способности које ће студенти стећи савладавањем овог студијског програма. Форма Прилога 4.1 Додатак дипломи је у складу са захтевима стандарда и није попуњен ни у једном делу како се то захтева Правилником о садржају јавних исправа које издаје висикошколска установа, члан 5.  
Структура курикулума студијског програма Психологија (МАС), како се назив овог програма наводи у стандарду, обухвата распоред предмета по семестрима и годинама студија. Фонд часова активне наставе утврђен је за све предмете. Утврђен је одговарајући број ЕСПБ бодова за све предмете и укупан број од 60 ЕСПБ бодова на нивоу студијског програма.  Структура курикулума студијског програма, која је дата у спецификацијама предмета, обухвата све елементе који се захтевају, али уз одређени број недостатака. У делу циљеви, код неких предмета говори се о методама извођења наставе; исходи предмета код свих предмета нису дефинисани добро, а код једног броја предмета циљеви и исходи су идентични, тј види се да се наставник није потрудио да дефинише исходе предмета.   На основу података из описа о испуњености овог стандарда и електронског формулара, констатује се да је број часова предавања у студијском програму 25, што је одговарајућа заступљеност. Изборни предмети су заступљени са 62% за сва 4 модула, што је знатно више од захтеваних 30%.
Анализом структуре студијског програма могло би се рећи да је програм целовит и свеобухватан.  На основу увида у пре свега садржаје теоријске наставе, методе извођења наставе, као и наведену литературу за одговарајуће предмете, констатује се да програм нуди одређени ниво нових стручних сазнања за овај ниво студија.  На основу увида у програме основних и докторских академских студија психологије констатује се да је програм усаглашен са другим програмима на овој установи.  У опису о испуњености захтева овог стандарда наводи се да је студијски програм усклађен са програмима следећих иностраних високошколских установа: Одељења за психологију Филозофског факултета у Љубљани; Института за психологију Универзитета у Хајделбергу,Института за психологију једног Универзитета у Данској. Наводи се да су програми тих институција са којима је овај програм усаглашен дати у прилозима 6.1 2 3 и 4.     
У односу на планиран број за упис од 90 студената на овај студијски програм и на основу увида у стандард 10 и одговарајуће табеле са подацима о простору и другим ресурсима, може се рећи да се на програм уписује одговарајући број студената, сходно расположивим могућностима установе. На овај програм уписују се студенти који имају завршене основне академске студије психологије обима 240 ЕСПБ бодова без полагања пријемног испита, а рангирање се спроводи на основу просечне оцене током студија и дужине трајања студија. Прегледом спецификација свих предмета на студијском програму, закључује се да студенти полагањем испита стичу одређени број ЕСПБ бодова. Утврђен је број ЕСПБ бодова за све предмете у студијском програму. Међутим утврђивање ЕСПБ бодова није урађено према оптерећењу студента кроз часове активне наставе и применом  јединствене методологије.  На основу увида у спецификације предмета може се закључити да се успешност студената у савлађивању предмета прати током наставе и изражено је бројем поена. Стицање поена је предвиђено кроз рад у настави испуњавањем предиспитних обавеза и њихов износ се креће између 30 и највише 70 поена. Предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита. У опису о испуњености стандарда 9 наводи се да су на студијском програму ангажованa 24 наставника и 5 сарадника, што је довољно да покрије наставу и вежбе у оквиру дозвољеног оптерећења. Из електронског формулара, али и из одговарајућих табела се види да 100% часова активне наставе држе наставници са пуним радним временом.   Сви наставници ангажовани на овом студијском програму имају стечен назив доктора наука.  Исто као и за наставнике, тако се може рећи и за сараднике. Број сарадника је довољан да покрије укупан број часова практичне наставе, а да при томе просечно оптерећење сарадника није веће од 10 часова активне наставе недељно. Квалификације наставника одговарају нивоу њиховог задужења и документоване су референцама. За студијски програм психологија (МАС) планиран је упис 90 студената, и према опису стандарда, величина група за предавања и вежбе је у складу са захтевима стандарда.         
Узимајући у обзир да је на студијски програм психологија (МАС) планиран упис 90 студената, а на основу података из табеле 10.1, могло би се предпоставити да обезбеђен одговарајући простор за извођење наставе. Међутим, у табели 10.1 није наведен конкретан простор који се користи за овај студијски програм, наведен је вероватно укупан простор Филозофског факултета. Дакле може се рећи да постоји простор за извођење наставе, уз примедбу да треба дефинисати оне просторије које ће се користити за овај студијски програм.    И у вези са овим захтевом, може се рећи да установа поседује радни простор за наставнике и сараднике, али би требало конкретно навести просторије које користе наставници и сарадници отсека за психологију. На основу података у Табели 10.2  Листа опреме (приложени документ је ''Обрачун амортизације основних средстава за 2012. годину''), није могуће закључити која опрема ће бити коришћена за извођење наставе на овом студијском програму.  Установа је приложила табелу 10.3 у којој се налази листа од 101 библиотечке јединице, а у табели 10.4  листа од 40 уџбеника доступних студентима на овом студијском програму. Анализом ових табела, може се рећи да су библиотечки ресурси за извођење овог студијског програма задовољавајући. Установа је приложила Табелу 10.5 покривеност обавезних предмета одговарајућом уџбеничком литературом. Из података у овој табели, види се да је установа обезбедила покривеност предмета одговарајућом уџбеничком литературом. 
 Установа је приложила Извештај о самовредновању са СВОТ анализом стандарда,(што је адекватно за акредитацију установе), али у извештају нема података и показатеља о самовредновању студијског програма мастер академских студија психологије. Такође није могуће видети на који период се односи овај извештај. Приложен је и Прилог 11.2 Јавно публикован документ –Политика обезбеђења квалитета, који је у ствари ''Смернице стратегије обезбеђења квалитета рада Филозофског факултета''. Установа је формирала Комисију за квалитет са одговарајућим саставом чланова, наставно особље, ненаставно особље и студенти. У Прилогу 11.4 Извод из Статута установе којим се регулише оснивање и делокруг рада комисије за квалитет, није дат делокруг рада комисије за квалитет. Правилник о уџбеницима, Прилог 11.3 приложен. Може се видети да је обезбеђено учешће студената у саставу Кoмисије за квалитет, а из извештаја о самовредновању се може рећи да је обезбеђена и активна улога студената у контроли квалитета.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - ПСИХОЛОГИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ПСИХОЛОГИЈА у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

